CELEX: C2007/183/67
Language: sl
Date: 2007-08-04 00:00:00
Title: Zadeva T-191/07: Tožba, vložena 31. maja 2007 – Anheuser-Busch proti UUNT – Budějovický Budvar (BUDWEISER)

4.8.2007   
            
            
               SL
            
            
               Uradni list Evropske unije
            
            
               C 183/34
            
         Tožba, vložena 31. maja 2007 – Anheuser-Busch proti UUNT – Budějovický Budvar (BUDWEISER)
   (Zadeva T-191/07)
   (2007/C 183/67)
   Jezik, v katerem je bila vložena tožba: nemščina
   Stranke
   
      Tožeča stranka: Anheuser-Busch, Inc. (St. Louis, Združene države (zastopnica: V. von Bomhard, odvetnica)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Budějoviský Budvar, národní podnik
   Predlogi tožeče stranke
   
               —
            
            
               razveljavi naj se Odločba drugega odbora za pritožbe Urada za usklajevanje na notranjem trgu (znamke in modeli) R 299/2006-2 z dne 20. marca 2007;
            
         
               —
            
            
               podredno, naj se Odločba drugega odbora za pritožbe Urada za usklajevanje na notranjem trgu (znamke in modeli) R 299/2006-2 z dne 20. marca 2007 razveljavi v delu, v katerem zadeva, „brezalkoholne pijače“;
            
         
               —
            
            
               toženi stranki naj se naložijo stroški postopka, v primeru vstopa drugih strank pred postopkom pri Uradu za usklajevanje pa naj se stroški naložijo njim.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka.
   
      Zadevna znamka Skupnosti: Besedna znamka „BUDWEISER“ za proizvode iz razreda 32 (prijava št. 24646).
   
      Imetnik znamke ali znaka, navajanega v postopku z ugovorom: Budějoviský Budvar, národní podnik.
   
      Znamka ali znak, navajan v postopku z ugovorom: Mednarodna besedna znamka „BUDWEISER“ za proizvode iz razreda 32, mednarodna figurativna znamka „Budweiser Budvar“ za proizvode iz razredov 31 in 32 ter mednarodna figurativna znamka „Budweiser Budvar“ za proizvode iz razreda 32.
   
      Odločba oddelka za ugovore: Ugovoru se ugodi in registracija se zavrne.
   
      Odločba odbora za pritožbe: Pritožba se zavrne.
   
      Navajani tožbeni razlogi: Kršitev pravice izreči se, napačna uporaba člena 74(2) Uredbe (ES) št. 40/94 (1) ter kršitev člena 43(2) iste Uredbe; podredno, kršitev člena 73 te uredbe zaradi pomanjkljive obrazložitve.
   
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL 1994, L 11, str. 1).